Broj: 53-3/22

Datum: 07.02.2022. godine

Na osnovu člana 135. Zakona o visokom obrazovanju Kantona Sarajevo (“Sl. novine Kantona Sarajevo”, br. 33/17, 35/20 i 40/20) i Smjernica za organizaciju nastave u ljetnom semestru studijske 2021/2022. godine Senata Univerziteta u Sarajevu (broj: 01-1-56/22 od 26.01.2022. godine), Naučno-nastavno vijeće Fakulteta za upravu u Sarajevu, na 05. redovnoj sjednici održanoj 07.02.2022. godine, d o n o s i :

**O D L U K U**

**o načinu i modelu realizacije nastavnih aktivnosti**

**u ljetnom semestru studijske 2021/2022. godine na Fakultetu za upravu u Sarajevu**

**I**

U S V A J A S E način i model realizacije nastavnih aktivnosti u ljetnom semestru studijske 2021/2022. godine na Fakultetu za upravu u Sarajevu (u daljem tekstu Fakultet), kako slijedi:

*Realizacija nastavnih aktivnosti u ljetnom semestru akademske 2021/2022. godine provodit će se na sljedeći način:*

1. *Teoretska nastava, vježbe i seminari izvodit će se u učionicama Fakulteta, prema prethodno utvrđenom rasporedu, uz poštivanje trenutno propisanih epidemioloških mjera od strane kriznog štaba. Za osiguranje provođenja navedenih epidemioloških mjera zadužuje se kompletno nastavno i nenastavno osoblje Fakulteta.*
2. *Ostavlja se mogućnost nastavnicima angažiranim na Fakultetu sa drugih organizacionih jedinica Univerziteta u Sarajevu ili drugih visokoškolskih ustanova da nastavu iz svojih predmeta izvode on-line, putem Microsoft Teams platforme, prema prethodno utvrđenom rasporedu i uz prethodno odobrenje Dekana Fakulteta.*
3. *Sve provjere znanja i ispiti (parcijalni i završni) održavat će se u učionicama Fakulteta, uz poštivanje trenutno propisanih epidemioloških mjera od strane kriznog štaba. Za osiguranje provođenja navedenih epidemioloških mjera zadužuje se kompletno nastavno i nenastavno osoblje Fakulteta.*
4. *Ukoliko je student pozitivan na COVID-19 ili mu je određena mjera izolacije, a trebao je pristupiti ispitu ili ovjeri semestra ili bilo kojoj drugoj radnji za koju je potrebno fizičko prisustvo na Fakultetu, istom će se omogućiti naknadni termin za obavljanje navedenih radnji nakon isteka važenja mjera izolacije, odnosno dobivanja negativnog rezultata na testiranju na COVID-19. Također, ukoliko to student želi, može mu se omogućiti i da sve aktivnosti za koje to postoji mogućnost (posebno se to odnosi na predavanja) obavi on-line putem Microsoft Teams platforme. Za sve naprijed navedeno student je dužan predočiti dokaz o tome da je pozitivan na COVID-19 ili da mu je određena mjera izolacije.*

**II**

O Odluci se izvještava Univerzitet u Sarajevu.

**III**

Odluka stupa na snagu danom donošenja.

 **Dekan Fakulteta**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prof.dr. Emir Tahirović

**Dostaviti:**

* UNSA;
* Oglasna ploča i web stranica Fakulteta za upravu;
* a/a.